Általában 4-20 alkalom közé esik egy tetoválás teljes eltüntetése. Ez a szám több dologtól is függ. A tetoválás lézeres eltüntetéséhez szükséges kezelések számát a következők befolyásolják: a tetoválás kora a tetoválás mérete a tetoválás színe, színei a bejuttatott festék mennyisége, mélysége a tetováló festék, tinta típusa (növényi, kémiai) a bejuttatott festékrétegek száma a saját gyógyulási képességed, mechanizmusod és biológiád. Az első alkalommal nem fog eltűnni a tetoválásod. Előfordul, hogy az első lézeres kezelés után a tetoválásod sötétebbnek tűnik, mint előtte. De nyugodj meg, ez időszakos és a regenerálódási időszak alatt szépen elkezd majd halványulni. Tehát először elkezd halványodni a tetoválásod, aztán a kezelések hatására eltűnik. Ha betartod a lézeres kezelés utáni javasoltakat és a megfelelő kezelésszám megtörténik, akkor mondhatni nyom nélkül inthetsz búcsút a tetoválásodnak.